**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 406.telpa, plkst.15:00

Rīgā, 2015. gada 19.janvārī Nr.3

Sēdi vada: Elīna Rožulapa - padomes vadītāja;

Sēdē piedalās

padomes locekļi: Dins Merirands; Zigmārs Brunavs; Pēteris Druķis; Aldis Lapiņš; Ināra Laube; Ivars Geidāns; Jānis Libkovskis; Jānis Rāzna; Jurijs Strods; Kaspars Bondars; Leonīds Jākabsons; Mārtiņš Straume; Pēteris Dzirkals; Jānis Šiliņš; Gunārs Valinks; Gints Mikelsons (pilnvara); (1.pielikums) Ilze Oša - Būvniecības un mājokļu politikas departamenta direktore.

Uzaicinātās personas: **Juris Smirnovs** – Rīgas tehniskās universitātes (RTU) Būvniecības inzenierzinātņu fakultātes (BIF) dekāns;

 **Leonīds Pakrastiņš** – RTU Būvniecības inzenierzinātņu fakultātes Būvkonstrukciju katedras vadītājs;

**Līga Gaile** - RTU Būvniecības inzenierzinātņu fakultātes Būvmehānikas katedras vadītāja;

**Zigmārs Atvars** - Izglītības un zinātnes ministrijas (IZM) Augstākās izglītības, zinātnes un inovāciju departamenta konsultants;

 **Reinis Lasmanis** – Izglītības un zinātnes ministrijas vecākais referents statistikas un finanšu plānošanas jomā;

**Raivo Kalderauskis** - RTU Būvniecības inženierzinātņu fakultātes Studentu pašpārvaldes priekšsēdētājas;

**Mārtiņš Budahs** - Inženierkomunikāciju turētāju sadarbības padomes vadītāja vietnieks;

**Silvija Bruņa** – Latvijas Darba Devēju konfederācijas Būvniecības nozares konsultante;

Sēdē nepiedalās

padomes locekļi: Valdis Birkavs; Normunds Grinbergs; Jurijs Spiridonovs; Ingūna Urtāne.

Protokolē: I.Rostoka

Darba kārtība:

1. Latvijas augstskolu un koledžas piedāvāto studiju programmu būvniecībā izvērtēšana:
	1. Rīgas Tehniskās universitātes programmas „Būvniecība” metodiskās komisijas sniegtās informācijas izvērtēšana;
	2. Augstskolu beidzēju būvniecības nozares inženieru kvalifikācijas paaugstināšanas iespējas un būvniecības speciālistus sertificējošo institūciju informācija par iespējamo speciālistu skaitu kam būtu nepieciešams apgūt akadēmisko izglītību, lai atbilstu Būvniecības likumā noteiktajām prasībām.
2. Ekonomikas ministrijas informācija par aktuālāko normatīvo aktu izstrādes virzībā:

2.1. Latvijas Ģeotehniķu savienības jautājums par būvspeciālistu sagatavošanu un iespējamiem likuma grozījumiem;

2.2. Latvijas Pašvaldību savienības vēstule par Vispārīgo būvnoteikumu 133.panta izvērtējumu;

1. Citi jautājumi:

 3.1. Izglītības un zinātnes ministrijas vēstule par ministrijas pārstāvja deleģēšanu;

3.2. Latvijas Ģeotehniķu savienības vēstule Vides aizsardzības un reģionālās attīstības ministrijai par inženierizpēti būvniecībā.

1. Priekšlikumi un uzdevumi par Latvijas Būvniecības padomē izskatāmajiem jautājumiem;

|  |  |  |
| --- | --- | --- |
|  | Sēdi sāk 15:05 |  |

**1.§**

**Latvijas augstskolu un koledžas piedāvāto studiju programmu būvniecībā izvērtēšana**

 --------------------------------------------------------------------------------------------------

**Ziņo:** E.Rožulapa, K.Bondars, J.Smirnovs, L.Pakrastiņš

1. Rīgas Tehniskās universitātes programmas „Būvniecība” metodiskās komisijas sniegtās informācijas izvērtēšana:

Padomes locekļi iepazinās ar LBS un RTU Būvniecības Inženierzinātņu fakultātes sagatavotajiem materiāliem par studiju programmā “Būvniecība” apgūstamo priekšmetu daudzumu un informāciju par to, ka “Ēku būvinženiera profesijas standarts” šobrīd neatbilst Starptautiskajam standartizētajam profesiju klasifikatoram un būvniecības nozaru nevalstisko organizāciju sagatavoto Rezolūciju par sagatavoto inženieru profesionālo kvalifikāciju (pielikumā).

K.Bondars – programmā “Būvniecība” sagatavotajiem būvinženieriem paredzams, ka ir nepietiekama izglītība 3 līmeņa ēku būvniecībai, jāatrod iespēja vairāk izglītot studentus. Nepieciešamas papildus finansējums, lai varētu palielināt kontaktstundu skaitu un palielināt speciālo priekšmetu skaitu. Aicina LBP vērst IZM uzmanību uz šo problēmu un celt būvinženiera profesijas standartu.

RTU pārstāvji apstiprina minēto informāciju un norāda, ka valsts izvairās no kontroles par izglītību un devusi augstskolām pārāk lielu autonomiju;

R.Lasmanis (IZM) norāda, ka Eiropas kontekstā Latvijas augstākās izglītības iestādes ir vienas no visautonomākām, tās ir pielīdzinātas pašvaldībām kā atsevišķa publiska persona;

L.Gaile norāda, ka ir daudz sociālo zinātņu priekšmetu, kas atņem laiku profesionāliem priekšmetiem, trūkst kontaktstundu un būtiskas zināšanas lekcijās nevar nosegt, rezultātā students pat nezina to ko viņi nezina;

Padome vēlas noskaidrot, vai augstskolai nav tiesības esošās programmas ietvaros mainīt studiju programmas?

Z.Atvars (IZM) informē, ka augstskola programmas ietvaros var mainīt 20% bez saskaņošanas ar IZM, ja vairāk, tad jāiesniedz ministrijai izvērtēšanai. Tagad studiju programmas akreditē IZM, bet no 2015.gada 1.jūnija to darīs Akadēmiskā informācijas centrs. Studiju programmu akreditācijā piedalās arī nozares pārstāvji. Uzskata, ka jābūt vienotam standartam, neatkarīgi no nozares ko tā pārstāv.

Padomes locekļi norāda, ka līdzdalība akreditācijā ir formāla.

Studentu pārstāvis R.Kalderauskis informē par to, ka studenti nav apmierināti ar lielo sociālo priekšmetu (ekonomika, uzņēmējdarbība, saskarsme u.c.) skaitu, kas samazina mācību stundu skaitu profesionālajiem mācību priekšmetiem. Lielāko daļu no šiem sociālajiem priekšmetiem var apgūt, kursos, bet uz augstskolu nāk apgūt profesiju.

Z.Atvars (IZM) norāda, ka ir noteikts minimālais vispārīgo un specifisko zināšanu kredītpunktu skaits. Studentiem jānāk ar iniciatīvu un jāvēršas pie mācību iestādes atbildīgajām amatpersonām. Studentiem divas reizes gadā jāaizpilda anketas ar studiju programmu novērtējumu, ko studenti praktiski nedara. Izstrādājot studiju programmas, vadās pēc profesiju standarta.

Padome vienojas, ka ir jāpārstrādā būvinženiera profesijas standarts un jāizstrādā jauna apmācību programma būvinženiera profesijas apgūšanai. RTU un LBS apņemas līdz maijam sagatavot priekšlikumus un aicina IZM pārstāvi piedalīties kā konsultantu profesijas standartu un apmācību programmas izstrādāšanā.

Kvalitatīvai būvinženiera sagatavošanai papildus lekcijām nepieciešams palielināt praktisko darbu, kursa projektu un laboratorijas darbu apjomus, kuros vajadzīgs pasniedzēja individuāls darbs ar studentiem nelielās grupās. Studiju procesa gaitā studenti izstrādā laboratorijas darbus, kuru izpildei nepieciešami būvmateriāli, iekārtas, kas norāda uz to, ka nepieciešama materiālās bāzes sistemātiska atjaunināšana un papildu līdzekļus tās uzturēšanai.

Pēc RTU vadības sniegtās informācijas uzklausīšanas, Latvijas Būvniecības padome nolēma atbalstīt nepieciešamību palielināt Būvniecības studiju tematiskās jomas izmaksu koeficienta diapazonu no esošā 1.7 – 2.9 uz 3.1 – 3.5, padarot to vienotu visam Arhitektūras un Būvniecības studiju virzienam.

1. Augstskolu beidzēju būvniecības nozares inženieru kvalifikācijas paaugstināšanas iespējas un būvniecības speciālistus sertificējošo institūciju informācija par iespējamo speciālistu skaitu kam būtu nepieciešams apgūt akadēmisko izglītību, lai atbilstu Būvniecības likumā noteiktajām prasībām.

IZM pārstāvis uzskata, ka daudzas augstākās izglītības iestādes neizmanto normu, ko nosaka Ministru kabineta izdotie “Iepriekšējā izglītībā vai profesionālajā pieredzē sasniegtu studiju rezultātu atzīšanas noteikumi”, kas paredz augstskolām veidot komisiju, kas izvērtētu iepriekšējās izglītības un profesionālās pieredzes sasniegumus, tā ļaujot pārskaitīt līdz 30% no programmā noteiktajiem kredītpunktiem.

E.Rožlapa atgādina sertificējošām iestādēm, ka nepieciešams sagatavot statistiski konkrētu informāciju, ievērojot Būvniecības likuma pārejas noteikumus, par personu skaitu, kurām būtu nepieciešams celt savu kvalifikāciju.

**Nolemj:**1. Atbalstīt Būvniecības studiju tematiskās jomas izmaksu koeficienta diapazona palielināšanu no esošā 1.7 – 2.9 uz 3.1 – 3.5, padarot to vienotu visam Arhitektūras un Būvniecības studiju virzienam;

2. Latvijas Būvinženieru svienībai, sadarbībā ar RTU Būvniecības inženierzinātņu fakultāti, līdz šā gada maijam izstrādāt priekšlikumus jaunam “Ēku būvinženiera profesijas standartam” un standartam atbilstošu būvinženieru apmācību programmu. Aicināt IZM deleģēt ministrijas pārstāvi konsultāciju sniegšanai profesijas standarta un apmācības programmas izstrādes laikā;

 3. Latvijas Būvniecības Padomes sekretariātam informēt IZM par padomē nolemto un lūgt deleģēt IZM pārstāvi.

5. Sertificējošās institūcijām sagatavot informāciju par potenciālo speciālistu skaitu kam būtu nepieciešams apgūt akadēmisko izglītību, lai atbilstu Būvniecības likumā noteiktajām prasībām.

**2.§**

**Ekonomikas ministrijas informācija par aktuālāko normatīvo aktu izstrādes virzībā.** --------------------------------------------------------------------------------------------------

**Ziņo:** I.Oša, K.Bondars, J.Strods

1. Latvijas Ģeotehniķu savienības jautājums par būvspeciālistu sagatavošanu un iespējamiem Būvniecības likuma grozījumiem;

Ekonomikas ministrija uzskata, ka grozījumi likumā nav nepieciešami, jo likuma 13.panta trešās daļas 1.punkts nosaka, ka būvspeciālisti inženierizpētes specialitātē var iegūt patstāvīgās prakses tiesības būvniecības jomā - būvinženiera vai saistītā inženierzinātnes profesijā, un MK noteikumi “Būvspeciālistu kompetences novērtēšanas un patstāvīgās prakses uzraudzības noteikumi” (8.punkts) nosaka, ka persona var pretendēt uz būvspeciālista sertifikātu inženierizpētes, tas ir ģeotehniskā inženierizpēte un ģeotehniskā uzraudzība. Jomā, ja ir atbilstoša izglītība un pieredze. Inženierizpētes speciālisti tiek reģistrēti Būvniecības informatīvajā sistēmā.

1. Latvijas Pašvaldību savienības vēstule par Vispārīgo būvnoteikumu 133.panta izvērtējumu.

LPS piedāvājumā “Vispārīgo būvnoteikumu” 133.punkta grozījumā, padomes locekļi saskata korupcijas riskus un nespēju kontrolēt būvinspektora darbu, kā arī iespējamu interešu konfliktu. Ierosinājums jautājuma izskatīšanu atlikt.

Ir sagatavojusi un visiem padomes locekļiem izsūtīts Vispārīgo būvnoteikumu grozījumu projekts, par kuru tiek gaidīts nozares viedoklis, tāpēc, lai nekavētu šī grozījumu projekta tālāko virzību un ņemot vērā to, ka padomē ir dažādi viedokļi par būvinspektoru iespējām strādāt papildus, I.Oša lūdz jautājumu neatlikt un balsot par izteiktajiem priekšlikumiem, balsošanā piedalās 17 balstiesīgi padomes locekļi:

1. **Esošā redakcija** “133. Būvniecības kontroli veic būvinspektoru reģistrā reģistrēts būvinspektors. Būvinspektoram ir aizliegts stāties darba tiesiskajās attiecībās ar būvkomersantu un sniegt būvniecības būvuzraudzības pakalpojumus.” Par 9 balsis.
2. **LPS piedāvātais** “133. Būvniecības kontroli veic būvinspektoru reģistrā reģistrēts būvinspektors. Būvinspektoram ir aizliegts stāties darba tiesiskajās attiecībās ar būvkomersantu un sniegt būvniecības pakalpojumus ***savā pārzināmajā teritorijā***”. Par 2 balsis;
3. **LBP locekļu piedāvātais,** LPS variants ar atbilstoši Darba likumam dalītu un kontrolētu darba laika uzskaiti. Par 2 balsis.

Balsojumā nepiedalās 4balstiesīgi padomes locekļi.

Ar balsu vairākumu tiek atbalstīta esošā “Vispārīgie būvnoteikumi” 133.punkta redakcija.

E.Rožlapa atgādina, padomes locekļiem jāinformē ministrija par prioritātēm būvnormatīvu izstrādāšanā, jo informācija ir saņemta tikai no LBS.

**Nolemj:**

1. Padomes locekļiem informēt ministriju par prioritātēm būvnormatīvu izstrādāšanā;
2. Neatbalstīt LPS priekšlikumu un saglabāt MK noteikumu “Vispārīgie būvnoteikumi” 133.punktu esošajā redakcijā.

**3.§**

**Citi jautājumi**

--------------------------------------------------------------------------------------------------

**Ziņo:** E.Rožulapa, I.Oša, K.Bondars

1. Izglītības un zinātnes ministrijas vēstule par ministrijas pārstāvja deleģēšanu.

Ministrija nav mainījusi pārstāvniecību padomē, padomē nav izglītības politikas izstrādātāju pārstāvja un tāpēc uz katru sanāksmi jāaicina atsevišķi.

1. Latvijas Ģeotehniķu savienības vēstule Vides aizsardzības un reģionālās attīstības ministrijai (VARAM) par inženierizpēti būvniecībā.

Informē, ka praksē ir sastopami gadījumi, kad tiek veikta nepietiekošas un nekvalitatīvas ģeotehniskās izpētes, speciālisti nav sertificēti. Tāpēc LĢS ir sagatavojusi jautājumus. Vienojas sagaidīt atbildi no VARAM, tad turpināt izskatīt jautājumu.

**Nolemj:**

1. Pieņemt informāciju zināšanai;
2. LBP sekretariātam nosūtīt LĢS sagatavotos jautājumus par ģotehniskās izpētes kvalitātes uzlabošanu Vides aizsardzības un reģionālās attīstības ministrijai ar lūgumu sniegt atbildi LBP.

**4.§**

**Priekšlikumi un uzdevumi par Latvijas Būvniecības padomē izskatāmajiem jautājumiem**

--------------------------------------------------------------------------------------------------

**Ziņo:**. E.Rožulapa;

Aktuālākais ir “Publiskā iepirkuma likums” un būvkomersantu klasifikācija. Būtu vēlams tuvākajā laikā skatīt jautājumu par Eiropas Savienības fondu finansējumu nākamajam plānošanas periodam 2014.-2020.gadam un iztaujāt ministrijas, kas apsaimnieko lielāko fondu finansējuma daļu.

**Nolemj:** Nākamās LBP sēdes Darba kārtībā tiek iekļauts jautājums par “Publiskā iepirkuma likumu”. Padomes locekļiem iesniegt LBP sekretariātam aktuālākos jautājumus, kas būtu jārisina “Publiskā iepirkuma likuma” ietvaros.

**Nākamā Latvijas Būvniecības padomes sēde 2015.gada 16.februārī, pl.15:00**.

Sēdi slēdz 17:25

Sēdes vadītāja E.Rožulapa

Protokolēja I.Rostoka